kardosdrur/scandi-wiki huggingface dataset:
Southern League 1901-02

Southern League 1901–02 var den ottende sæson af den engelske fodboldliga Southern League. Ligaen havde deltagelse af 25 hold, der var opdelt i to divisioner med 16 og 9 hold, der hver spillede en dobbeltturnering alle-mod-alle. Division One blev vundet af Portsmouth FC, som dermed vandt ligaen for første gang.

Resultater

Division One

Division Two

Testkampe 
De to lavest placerede hold i Division One spillede testkampe mod nr. 1 og 2 i Division Two om op- og nedrykning mellem divisionerne. Swindon Town FC besejrede Fulham FC med 3-0 og bevarede dermed sin plads i Division One. Kampen mellem Brentford FC og Grays United FC endte 1-1, men for anden sæson i træk blev Grays United FC ikke rykket op i Division One, da holdet nægtede at spille forlænget spilletid i sin testkamp.

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1901
Fodbold i 1902
Signal Kanonslag

Signal kanonslag er et kanonslag som oftest indeholdende blitzpulver. Blitzpulver brænder ekstremt hurtigt og behøver ikke være i en kraftig beholder for at give et højt brag. Signal kanonslag bliver, som navnet antyder, brugt til at signalere eller markere.

Blålyn M-66 er pakket i en blå rulle pap, hvor der i den øverste del er en plastbeholder med krudtet. Den nederste del er af sikkerheds hensyn et håndtag uden krudt. Krudtet er ikke af sortkrudt typen, men blitzpulver Al + KClO4 

Fyrværkeri
Våben
Birds of America

Birds of America kan henvise til flere emner:

 Birds of America (bog) - en bog af John James Audubon
 Birds of America (film) - en film fra 2008
Voree

Voree er en kommunefri bebyggelse i udkanten af Burlington, i Walworth County i Wisconsin, USA. Voree er mest kendt som værende det historiske og nuværende hovedkvarter for Jesu Kristi Kirke af Sidste Dages Hellige (Strangiter), en gammel gren af mormonismen, som siden profeten James Strangs død er skrumpet mere og mere ind. Ifølge James Strang, der grundlagde byen, betyder Voree fredens have.

I byen findes løftets høj (Hill of Promise), det sted hvor James Strang angiveligt fandt Voreepladerne, som han oversatte til engelsk. Denne påståede oversættelse er stadig en del af strangitmormonernes hellige skrifter.

Eksterne henvisninger 
 Korte historiske oplysninger 
 Strangitmormonernes historie
 Forklaring på navnet Vorees oprindelse 

Byer i Wisconsin
Mormonismen
Baltimoretrupial

Baltimoretrupialen () er en trupial, som er almindeligt forekommende over store dele af det østlige Nordamerika som trækfugl med ynglested her. Baggrunden for navnet er hannens fjerdragt, der ligner våbenskjoldet for lord Baltimore.

Baltimore Orioles, et hold i Major League Baseball fra Baltimore, har navn efter fuglen (engelsk: Baltimore oriole).

Kilde/Eksterne henvisninger 

Fugle fra USA
Spurvefugle
Konstantinos Tsiklitiras

Konstantinos Tsiklitiras (Græsk: Κωνσταντίνος Τσικλητήρας) (født 30. oktober 1888, død 10. februar 1913) var en græsk atlet, som deltog i de olympiske mellemlege 1906 i Athen, OL 1908 i London og 1912 i Stockholm.

Ved mellemlegene i 1906 stillede Tsiklitiras op i stående højdespring og stående længdespring, hvor han blev henholdsvis nummer seks og otte.

Ved OL 1908 i London stillede han op i de samme discipliner, og denne gang vandt han sølv i begge. I højdespring sprang han 1,55 m i både indledede runde og finalen. Amerikaneren Ray Ewry vandt guld med 1,57 m, mens hans landsmand John Biller også sprang 1,55 m i finalen, så han og Tsiklitiras delte sølvmedaljen. I stående længdespring nåede han ud på 3,23 m i kvalifikationen og 3,22 m i finalen. Igen var Ewry bedst med 3,33 m i finalen, mens amerikaneren Martin Sheridan blev nummer tre, ligeledes med 3,22 i finalen, samme som i kvalifikationen.

Fire år senere ved OL 1912 i Stockholm blev han olympisk mester i stående længdespring. Her sprang han 3,37 m i kvalifikationen, bedst af alle, og skønt han kun sprang 3,34 m i finalen, var kvalifikationsspringet tilstrækkeligt til at sikre ham guldet. Sølvet gik til amerikaneren Platt Adams, hvis bedste spring var på 3,36 m, mens hans landsmand Ben Adams blev treer med 3,28 m. Ved samme lege blev han treer i stående højdespring med 1,55 m, mens Platt Adams vandt med 1,63 m, og Ben Adams blev toer med 1,60 m.

Tsikalitiras var en alsidig sportsmand, der også dyrkede fodbold og vandpolo foruden andre atletikdiscipliner. Han meldte sig til hæren for at deltage i Balkankrigene i 1913, men han nåede ikke at komme i kamp, da han fik meningitis og døde af denne sygdom.

Referencer

Eksterne henvisninger 

Længdespringere fra Grækenland
Højdespringere fra Grækenland
Deltagere for Grækenland ved de olympiske mellemlege 1906
Deltagere for Grækenland ved sommer-OL 1908
Deltagere for Grækenland ved sommer-OL 1912
Olympiske mestre fra Grækenland
Olympiske sølvmedaljevindere fra Grækenland
Olympiske bronzemedaljevindere fra Grækenland
The Perks of Being a Wallflower

The Perks of Being a Wallflower er en amerikansk ungdomsfilm fra 2012. Den er baseret på en roman af samme navn skrevet af Stephen Chbosky.
Den handler om 15-årige Charlie (Logan Lerman), der er en indtagende og naiv outsider, der forsøger at håndtere sin første kærlighed Sam (Emma Watson), selvmordet på sin bedste ven og sine egen psykiske sygdom. Dette sker samtidig med, at han forsøger at finde en gruppe mennesker, som han tilhører.

Cast 
Logan Lerman som Charlie Kelmeckis
Emma Watson som Sam
Ezra Miller som Patrick
Mae Whitman som Mary Elizabeth
Paul Rudd som Mr. Anderson, Charlies engelsklærer
Nina Dobrev som Candace Kelmeckis, Charlie søster
Johnny Simmons som Brad
Kate Walsh som Mrs Kelmeckis
Dylan McDermott som Mr. Kelmeckis
Melanie Lynskey som tante Helen
Joan Cusack som dr Burton
Zane Holtz som Chris Kelmeckis, Charlies storebror
Reece Thompson som Craig, Sams collegekæreste
Brian Balzerini som Linebacker
Nicholas Braun som Ponytail Derek, Candaces kæreste
Landon Pigg som Peter
Adam Hagenbuch som Bob, Sam og Patricks ven
Erin Wilhelmi som Alice
Tom Savini som Mr. Callahan

Kilder og referencer

Eksterne henvisninger 
 

Amerikanske film fra 2012
LGBT-relaterede film fra USA
Engelsksprogede film
Mönchsberg

Mönchsberg er et af de fem bjerge, hvorpå byen Salzburg i Østrig er beliggende, og som topper med 540 m.o.h. Bjerget er opkaldt efter benediktinermunkene fra Sankt Peter-klosteret, der ligger ved foden af den nordlige side af bjerget.

Mönchsberg kendetegner Salzburgs historiske bylandskab med dets lange højdedrag bestående af konglomerat. Sigmundstor går gennem Mönchsberg og forbinder den historiske bydel med de vestlige forstæder.

Salzburgs bjerge 
De andre bjerge i Salzburg er:
 Kapuzinerberg
 Rainberg
 Festungsberg
 Hellbrunner Berg

Se også 
 Salzburgerland

Eksterne henvisninger 

Bjerge i Østrig
Salzburg
Skjern Bykirke

Skjern Bykirke (tidligere: Skjern Valgmenighed) blev dannet i 2006 som en valgmenighed i den danske folkekirke. I 2012 ændrede menigheden status fra valgmenighed til frimenighed. I Danmark betegner frimenigheder kirker, som har samme bekendelsesgrundlag som folkekirken, men som ikke har nogen administrativ, økonomisk eller ledelsesmæssig forbindelse.

Menigheden har over 430 medlemmer og mødes i Skjern Kirke. Præsterne i menigheden er Jens Lomborg og Morten Rugager Kristensen. Menigheden er tilknyttet Evangelisk Luthersk Netværk og Netværk for Missionale Menigheder.

Ekstern henvisninger 
 Skjern Bykirkes hjemmeside
 Evangelisk Luthersk Netværk

Kilder 
 Udmeldelser rammer både land og by
 Frikirke løber tør for plads: Laver gammelt slagteri om til ny kirke

Frimenigheder
Kirker i Ringkøbing-Skjern Kommune
Bykirke
Due

Due kan henvise til:

 Duer – familie af fugle
 Due (adelsslægt) – dansk uradelslægt
 Due (efternavn) – dansk og norsk efternavn
Ralph Rose

Ralph Waldo Rose (17. marts 1885 – 16. oktober 1913) var en amerikansk atlet som deltog i OL 1904 i St. Louis, 1908 i London og 1912 i Stockholm.

Rose blev olympisk mester i atletik under OL 1904 i St. Louis. Han vandt i disciplinen kuglestød.
Han vandt også en sølvmedalje og en bronzemedalje i atletik under samme OL i St. Louis. Han kom på en andenplads i diskoskast og en tredjeplads i hammerkast.

Fire år senere under OL 1908 i London, forsvarede han sin olympiske titel i kuglestød.

Under OL 1912 i Stockholm blev han endnu engang olympisk mester i atletik. Han vandt i disciplinen Kuglestød, begge hænder.
Han vandt også en sølvmedalje under OL 1912 i Stockholm. Han kom på en andenplads i kuglestød.

Han døde af tyfus.

Eksterne henvisninger 
 

Kuglestødere fra USA
Diskoskastere fra USA
Hammerkastere fra USA
Deltagere ved sommer-OL 1912
Sørgedue

Sørgeduen () er en due, som er en af de mest almindelige og udbredte fuglearter overhovedet i Nordamerika. Fuglen er et yndet jagtobjekt, og det skønnes, at der skydes mere end 20 millioner sørgeduer årligt (op imod 70 millioner i nogle år), alene i USA, både for sportens skyld og til at spise. Dens evne til at bevare bestanden stammer fra dens stærke formeringsevne; et duepar kan på et år få op til seks kuld. Sit navn har sørgeduen fra sin klagende woo-OO-oo-oo-oo-kald. En anden karakteristisk lyd fra fuglen er en usædvanlig fløjten frembragt med vingerne, når den letter eller lander. Duen er en dygtig flyver, der kan opnå en fart på op mod 88 km/t.

Sørgeduen er lysegrå og brun og generelt afdæmpet i farverne. Hannerne og hunnerne ser ens ud. Arten er overordnet set monogam, og et par får oftest to unger per kuld. Begge forældre ruger og tager sig af ungerne. Sørgeduer æder næsten udelukkende korn, men ungerne får duemælk af deres forældre.

Kilde/Eksterne henvisninger 

Duefugle
Mellemamerikas fugle
Nordamerikas fugle
Fugle fra Caribien
Præriesanger

Præriesangeren (Setophaga discolor) er en spurvefugl i familien af amerikanske sangere, som lever i det østlige Nordamerika i kratfyldte områder eller i skovkanter. Den er standfugl i det sydligste af sit udbredelsesområde, mens fuglene længere mod nord trækker sydpå om vinteren til det nordøstlige Mexico eller øerne i det Caribiske Hav. Den finder føde på grene i træer eller ved at flyve rundt; den primære føde er insekter.

Kilde/Eksterne henvisninger 

Amerikanske sangere
Fugle fra USA
Fluesnappere

 
Fluesnappere (Muscicapidae) er en stor familie af sangfugle, som er udbredt i Europa, Afrika og Asien. Foruden fluesnappere omfatter familien nu også de såkaldte jordsangere som rødhals, nattergale, stenpikkere, rødstjerter og bynkefugle. Jordsangerne tilhørte tidligere familien drosler.

Det er typisk små insektædende fugle med et kort, bredt næb som gør dem velegnede til at fange insekter. De fleste arter er mellem 9 og 22 centimeter store.

Taksonomi 
Nyere forskning indenfor fylogenetisk systematik, der inddrager dna-analyser, har betydet at visse slægter (jordsangerne) som tidligere blev regnet til drosselfamilien i dag regnes til blandt Muscicapidae. Der er nu således over 300 arter i familien. Arterne er fordelt på omkring 58 slægter, der igen kan inddeles i henved 15 stammer (tribusser) og 4 underfamilier.

Slægter i udvalg 
Blandt de omkring 58 slægter findes for eksempel:
 Muscicapa (25 arter, fx grå fluesnapper)
 Erithacus (3 arter, fx rødhals)
 Luscinia (11 arter, fx nattergal)
 Tarsiger (6 arter, fx blåstjert)
 Ficedula (31 arter, fx broget fluesnapper)
 Phoenicurus (11 arter, fx rødstjert)
 Saxicola (15 arter, fx bynkefugl)
 Oenanthe (28 arter, fx stenpikker)
 Monticola (13 arter, fx stendrossel)

Underfamilierne Muscicapinae og Cossyphinae omfatter i Danmark kun slægterne Muscicapa og Erithacus, mens de øvrige danske slægter alle er i underfamilien Saxicolinae. Den fjerde underfamilie Niltavinae med bl.a. arten blå fluesnapper (Cyornis glaucicomans) er fortrinsvis udbredt i Sydøstasien. De to danske ynglefugle grå fluesnapper og broget fluesnapper er således temmelig fjernt beslægtede med hinanden, idet de tilhører forskellige underfamilier.

Slægten Luscinia bør muligvis opsplittes i flere mindre slægter, så kun de to arter nattergal og sydlig nattergal bliver tilbage.

Billeder

Noter

Kilder og eksterne henvisninger 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
John Taylor (atlet)

John Baxter Taylor, Jr. (født 3. november 1882 i Washington, død 2. december 1908 i Philadelphia) var en amerikansk atlet som deltog i OL 1908 i London.

Taylor blev olympisk mester i atletik under OL 1908 i London. Han var med på det amerikanske hold som vandt i holddisciplinen 4 x 100 meterløb foran Tyskland. De andre på holdet var Bill Hamilton, Nate Cartmell og Mel Sheppard.

Han døde samme år af tyfus.

Eksterne henvisninger 
 http://www.sports-reference.com/olympics/athletes/ta/john-b-taylor-1.html 

Sprintere fra USA
Pál Simon

Pál Simon (31. december 1891 i Budapest – 25. februar 1922 smst) var en ungarsk atlet som deltog i OL 1908 i London.

Simon vandt en bronzemedalje i atletik under OL 1908 i London. Han var med på det ungarske hold som kom på en tredjeplads i holddisciplinen 4 x 100 meterløb efter USA og Tyskland. De andre på holdet var Frigyes Wiesner-Mezei, József Nagy og Ödön Bodor.

Eksterne henvisninger 
 http://www.sports-reference.com/olympics/athletes/si/pal-simon-1.html 

Sprintere fra Ungarn
Sydlig vanddrossel

Den sydlige vanddrossel (Parkesia motacilla) er en spurvefugl i familien af amerikanske sangere, som lever i det østlige Nordamerika fra det sydligste Canada og ned gennem USA, undtagen ved kystområder og i Florida. Den er en trækfugl og overvintrer i Centralamerika eller Vestindien. 

Dens tilholdssted i yngleperioden er i fugtige skovområder i nærheden af rindende vand, hvor den finder sig en redeplads i tæt vegetation. Den finder sin føde i vandet i form af insekter, bløddyr og krebsdyr.

Kilde/Eksterne henvisninger 

Amerikanske sangere
Fugle fra USA
Gråbrun gærdesmutte

Den gråbrune gærdesmutte () er en fugleart i gærdesmuttefamilien, der udelukkende lever i Nordamerika. Den bliver omkring 14 cm lang, er gråbrun på oversiden, hvid på undersiden og har en lang hvid stribe hen over øjnene. Dens udbredelsesområde går fra British Colombia, Nebraska, Ontario og det sydlige Pennsylvania i nord til Mexico, Arkansas og de nordlige golfstater i USA. Den er standfugl.

Den lever i krat, brændestabler, hække og åbne skov- og buskområder, ofte i nærheden af rindende vand. Dens føde er insekter og edderkopper, som den samler direkte på jorden eller på planter. Dens rede er skålformet og placeret i en fordybning eller en krog. Den lægger 5-7 æg, som er hvide med brune pletter. Den får som regel to kuld om året. Den gråbrune gærdesmutte er som regel monogam i yngleperioden, mens den i vinterperioden typisk lever alene.

Kilder/Eksterne henvisninger 

Californiens fugle
Nordamerikas fugle
Smutter
Leicestershire Senior League 1896-97

Leicestershire Senior League 1896–97 var den første sæson af den engelske fodboldliga Leicestershire Senior League under det nuværende navn. Der er imidlertid uenighed om ligaen var en fortsættelse af Leicestershire & Northants League, der blot skiftede navn, eller om der var tale om en nyoprettet liga, der overtog syv hold fra Leicestershire & Northants League. Ligaen havde deltagelse af 11 hold, der spillede en dobbeltturnering alle-mod-alle. Turneringen blev vundet af Leicester Fosse FC's reservehold, som dermed vandt Leicestershire Senior League for første gang, men holdet havde de to foregående sæsoner også vundet Leicestershire & Northants League.

Resultater

Kilder / eksterne henvisninger 
 Football Club History Database 
 Leicestershire Senior League - 1896/97

Noter 

Sæsoner i Leicestershire Senior League
Fodbold i 1896
Fodbold i 1897
Leicestershire & Northants League 1894-95

Leicestershire & Northants League 1894–95 var den første sæson af den engelske fodboldliga Leicestershire & Northants League. Ligaen havde deltagelse af 10 hold, der spillede en dobbeltturnering alle-mod-alle. Turneringen blev vundet af Leicester Fosse FC Reserves, som dermed vandt ligaen for første gang.

Resultater

Division One

Kilder / eksterne henvisninger 
 Football Club History Database

Noter 

Sæsoner i Leicestershire Senior League
Fodbold i 1894
Fodbold i 1895
Parulasanger

Parulasangeren (Setophaga americana) er en spurvefugl af i familien af amerikanske sangere, som yngler i det østlige Nordamerika fra Canada til Florida. Det er en trækfugl, der overvintrer i det sydlige Florida, det nordlige Centralamerika, Vestindien eller de Små Antiller. I sjældne tilfælde finder man den også det vestligste Europa.

Parulasangeren holder primært til i skove, hvor den bygger en mosforet rede og lægger 3-7 æg i kuldet; de sydligste fugle får nogle gange to kuld på et år. Den lever næsten udelukkende af hvirvelløse dyr som undertiden suppleres med planteføde.

Kilde/Eksterne henvisninger 

Amerikanske sangere
Nordamerikas fugle
Mørkøjet junco

Den mørkøjede junco () er en spurvefugl af værlinge-familien, som er almindeligt forekommende hen over det meste af det tempererede USA, og som om sommeren kan findes så langt nordpå som Arktis. De nordligste af fuglene trækker om vinteren mod syd.

Den mørkøjede junco yngler primært i nåletræs- eller blandede skove. Den finder sin føde på jorden, primært i form af insekter og plantefrø. Den bygger rede i fordybninger i jorden på beskyttede steder, hvor den lægger cirka fire æg i hvert kuld; den får to kuld om året.

Kilde/Eksterne henvisninger 

Nordamerikas fugle
Værlinger
Leicestershire & Northants League 1895-96

Leicestershire & Northants League 1895–96 var den anden sæson af den engelske fodboldliga Leicestershire & Northants League. Ligaen havde deltagelse af 9 hold, der spillede en dobbeltturnering alle-mod-alle. Turneringen blev vundet af Leicester Fosse FC Reserves, som dermed vandt ligaen for anden gang.

Kilderne er uening om ligaen fortsatte under et nyt navn, Leicestershire Senior League, eller om Leicestershire Senior League var en nyoprettet liga, der overtog seks hold fra Leicestershire & Northants League.

Resultater

Division One

Kilder / eksterne henvisninger 
 Football Club History Database

Noter 

Sæsoner i Leicestershire Senior League
Fodbold i 1895
Fodbold i 1896
Theodor Herzog

Theodor Carl Julius Herzog (født 7. juli 1880 i Freiburg im Breisgau, død 6. maj  1961 i Jena) var en tysk botaniker, der især beskæftigede sig med mosser og plantegeografi.

Theodor Herzog foretog flere videnskabelige ekspeditioner til bl.a. Sardinien, Ceylon og Bolivia. Mos-slægten Herzogiella (Pølsekapsel) er opkaldt efter ham.

Bibliografi
 1903: Anatomisch-systematische Untersuchungen des Blattes der Rhamneen aus den Trieben: Ventilagineen, Zizypheen und Rhamneen. Dissertation.
 1910: Reisebilder aus Ost-Bolivia. 37 S. in: Neujahrsblatt der Naturforschenden Gesellschaft in Zürich; 112. Zürich, Beer.
 1916: Die Bryophyten meiner zweiten Reise durch Bolivia. 1916–1920. 378 sider, 353 figurer, 9 tavler.
 1923: Die Pflanzenwelt der bolivianischen Anden und ihres östlichen Vorlandes. (Vegetation der Erde,15). 258 S., 25 Fig., 3 Karten.
 1925: Bergfahrten in Südamerika. 212 S. 3 Karten, 11 Tafeln, 32 Abb. auf 16 Kunstdrucktafeln + 2 Panoramen auf 1 Falttafel. Stuttgart, Strecker & Schröder.
 1926: Geographie der Moose. 556 S., 151 Fig., 8 Tafeln. Jena.
 1958: Botanische Leckerbissen. Berichte der Bayerisch Botanischen Gesellschaft 32: 5–24. München.

Kilder 
 Jan-Peter Frahm / Jens Eggers: Lexikon deutschsprachiger Bryologen, Bind 1, side 185 Google Books
 Mägdefrau, Karl, „Herzog, Theodor Carl Julius“: Neue Deutsche Biographie 8 (1969), side 741-742. Online-udgave.

Botanikere med autornavne
Bryologer
Botanikere fra Tyskland
Tyskere i 1900-tallet
Personer fra Freiburg im Breisgau
Ödön Bodor

Ödön Bodor (24. januar 1882 – 22. januar 1927) var en ungarsk atlet som deltog i OL 1908 i London og 1912 i Stockholm.

Bodor vandt en bronzemedalje i atletik under OL 1908 i London. Han var med på det ungarske hold som kom på en tredjeplads i holddisciplinen 4 x 100 meterløb efter USA og Tyskland. De andre på holdet var Pál Simon, József Nagy og Frigyes Wiesner-Mezei.

Eksterne henvisninger 
 http://www.sports-reference.com/olympics/athletes/bo/odon-bodor-1.html 

Sprintere fra Ungarn
Deltagere for Ungarn ved sommer-OL 1912
Leicestershire Senior League 1897-98

Leicestershire Senior League 1897–98 var den anden sæson af den engelske fodboldliga Leicestershire Senior League under det nuværende navn, og den fjerde sæson, hvis man regner ligaen for en fortsættelse af Leicestershire & Northants League. Ligaen havde deltagelse af 9 hold, der spillede en dobbeltturnering alle-mod-alle. Turneringen blev vundet af Hinckley Town FC, som dermed vandt Leicestershire Senior League for første gang.

Resultater

Kilder / eksterne henvisninger 
 Football Club History Database

Noter 

Sæsoner i Leicestershire Senior League
Fodbold i 1897
Fodbold i 1898
Stan Rowley

Stanley Rupert "Stan" Rowley (født 11. september 1876, død 1. april 1924) var en australsk atlet, som deltog i OL 1900 i Paris.

Rowley havde i årene op til OL 1900 vundet en række løb i Australien og New Zealand og blandt andet sat australsk rekord på 200 yards. Australien sendte ikke et hold til OL, men ved hjælp af privat donationer samlede han penge nok sammen til at komme til London. Efter at han havde løbet mod engelske løbere og klaret sig fint, indvilligede det britiske Amateur Athletic Association i at afholde hans udgifter under turen til Paris.

Ved OL deltog Rowley i en række atletikdiscipliner. I 60-meter-løbet blev han nummer to i sit indledende heat, og i finalen blev han nummer tre efter de to amerikanere Al Kranzlein, som vandt, og Walter Tewksbury. I 100-meter-løbet blev han nummer to i sit indledende heat og i semifinalen, men kvalificerede sig til finalen ved at vinde opsamlingsheatet. Her blev han igen nummer tre efter to amerikanere, hvor Frank Jarvis vandt og Tewkesbury blev nummer to. Endelig løb han 200-meter-løb, hvor han efter at have vundet sit indledende heat i finalen endnu engang blev nummer tre, mens Tewkesbury vandt foran inderen Norman Pritchard. Han var meldt til 400-meter-løbet, men kom ikke til start, og desuden løb han den ikke-olympiske konkurrence 100-meter-handicapløb, hvor han vandt sit indledende heat, men i semifinalen blev nummer to og var ude af konkurrencen. Der blev ikke uddelt medaljer ved legene, men gaver, og Rowleys tre tredjepladser indbragte ham et rejsevækkeur, en dametaske og en sølvpapirkniv.

Endelig var Rowley med på det engelske hold fra Amateur Athletic Association, som vandt holdkonkurrencen i 5000-meter-løb. Holdet bestod udover Rowley af Charles Bennett, John Rimmer, Sidney Robinson og Alfred Tysoe, alle fra Storbritannien. Modstanderne var det franske hold Racing Club de France, og løbet blev afgjort af summen af de enkelte løberes placering. Rowley, som var sprinter og ikke vant til de lange distancer, opgav efter en omgang at løbe og gik derpå resten af vejen. Da den sidste franske løber kom i mål, havde Rowley næsten nået syv omgange, og arrangørerne lod ham stoppe og gav ham ti point for sidstepladsen. De britiske løbere på hans hold var imidlertid så gode, at de med Rowleys ti point opnåede 26, hvilket var nok til sejren idet franskmændene havde 29 point. Dermed var Rowley med til at blive olympisk mester.

Efter at have været borte fra Australien i fem måneder vendte Rowley hjem i oktober 1900 og proklamerede derpå sit stop for eliteatletik. Efter et enkelt comeback i 1905 var hans tilknytning til atletikken kun organisatorisk som kasserer for det australske atletikforbund i perioden 1908–1924.

Ud over atletikken dyrkede Rowley i sine yngre dage også rugby, og senere dyrkede han golf og cricket.

Referencer

Eksterne henvisninger 
 

Sprintere fra Australien
Deltagere for Australien ved sommer-OL 1900
Olympiske mestre fra Australien
Olympiske bronzemedaljevindere fra Australien